Public procurement notice: Prior Information Notice Without Call For Competition
Published: 2021-06-25
Buyer: Valtiovarainministeriö
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtion kehys- ja budjettitietojärjestelmän kehitys ja ylläpito sekä niihin liittyvät asiantuntijapalvelut
Valtiovarainministeriö suunnittelee hankintaa, jonka kohteena on kehys- ja budjettitietojärjestelmän sekä uuden budjettiverkkosivuston kehitys ja ylläpito sekä niihin liittyvät asiantuntijapalvelut. Hankinta voidaan toteuttaa yhtenä (1) kokonaisuutena tai useammassa osassa.
Valtiovarainministeriö (VM) suunnittelee hankintaa, jonka kohteena on kehys- ja budjettitietojärjestelmän (jäljempänä ”tietojärjestelmä”) sekä uuden budjettiverkkosivuston kehitys ja ylläpito sekä niihin liittyvät asiantuntijapalvelut. Hankinta voidaan toteuttaa yhtenä (1) kokonaisuutena tai useammassa osassa.
Tietojärjestelmän hankintaan ja ylläpitoon kuuluu tietojärjestelmä sekä tarvittava ja kattava dokumentaatio ja sen ylläpito. Tavoiteaikatauluna on aloittaa kehitystyö alkukeväästä 2022 ja järjestelmäkokonaisuuden vaiheittainen käyttöönotto syksyllä 2023.
Kehitettävä tietojärjestelmä tulee olemaan VM:n budjettiosaston omistama, valtioneuvoston ja valtion virastojen sekä eduskunnan käytössä oleva järjestelmä, jota käytetään valtion vuotuisten kehys- ja talousarvioprosessien läpivientiin. Tietojärjestelmällä laaditaan yksittäisten virastojen ja/tai ministeriöiden osastojen ehdotuksista alkaen eri tahojen käsittelyvaiheiden tuloksena hallituksen julkisen talouden suunnitelmat (ml. valtiontalouden kehyspäätökset), valtion talousarvio- ja lisätalousarvioesitykset sekä niiden täydennysesitykset liiteaineistoineen. Lisäksi tietojärjestelmää käytetään eduskunnassa edellä mainittuihin tuotoksiin liittyvien valtiovarainvaliokunnan mietintöjen ja eduskunnan kirjelmien laadinnassa. Tietojärjestelmällä on käyttäjiä kaikissa ministeriöissä (VM:ssä myös useilla osastoilla), valtionhallinnossa, eduskunnassa sekä valtioneuvoston käännös- ja kielipalveluissa. Tietojärjestelmän yksittäisten käyttäjien määrä on arviolta 400—800. Erilaiset käyttäjäroolit ovat keskeisessä asemassa kehys- ja talousarvioprosesseissa ja niiden vaiheittaisessa etenemisessä.
Valtion kehys- ja talousarvioprosessi eroaa merkittävästi tavanomaisista esim. yksityisen sektorin tai kuntien budjetointiratkaisuista, minkä vuoksi oletuksena on, että tietojärjestelmä tullaan ainakin osittain räätälöimään työkaluksi valtiontalouden monivuotisten kehysten ja valtion talousarvioiden laadintaan. Kehitystyössä tullaan käyttämään ketterän kehittämisen periaatteita, kuitenkin niin, että kokonaisuuteen kuuluu osioita, jotka on melko pitkälle ennalta määritelty ja säädelty nykyisen kehys- ja talousarvioprosessin sujuvuuden ja jatkuvuuden varmistamiseksi sekä prosessien taustalla olevien lainsäädännöllisten edellytysten ja vaatimusten täyttämiseksi. Lähtökohtaisesti tavoitellaan tietokantapohjaista, selainkäyttöistä tietojärjestelmää, joka toimii myös turvallisuusverkko TUVEn käyttäjillä.
Kehys- ja budjettitietojärjestelmän kehityksen ja ylläpidon lisäksi hankinnan kohteeseen sisältyy uuden budjettiverkkosivuston suunnittelu, toteutus ja ylläpito. Tavoitteena on suunnitella verkkosivu, jossa yhdistyvät nykyiset budjetti.vm.fi- ja tutkibudjettia.fi-sivut. Verkkosivustolla tullaan julkaisemaan mm. viralliset hallituksen talousarvioesitykset, ajantasainen talousarvio sekä erilaisia mahdollisimman interaktiivisia visualisointeja budjettien sisällöstä kansalaisten, eduskunnan, virastojen ja median käyttöön. Mahdollisesti verkkosivustolla julkaistaisiin myös julkisen talouden suunnitelmat (ml. valtiontalouden kehyspäätökset). Tavoitteena on integroida verkkosivusto esim. rajapintaratkaisuin vahvasti uuden kehys- ja budjettitietojärjestelmän tietokantaan, jonka dataa käytetään soveltuvin osin julkaistavissa aineistoissa.
Valtion tieto- ja viestintätekniikkakeskus Valtori tulee vastaamaan mm. käyttöpalveluista, tietoliikenneyhteyksistä sekä teknisestä ympäristöstä. Kehitys- ja ylläpitotyö edellyttää yhteistyötä Valtorin kanssa.
Tietojärjestelmän ja verkkosivuston kehittämiseen sisältyy mm. yhteisen tarkentavan määrittelytyön ja kehitystyön lisäksi toimittajan suorittama testaus ja laadunvarmistus ennen hyväksymistestausta ja käyttöönottoa. Lisäksi kokonaisuuteen sisältyy tarvittavan käyttäjäryhmäkohtaisen tietojärjestelmän käyttökoulutuksen suunnittelu ja toteutus sekä käyttöohjeiden laadinta ja ylläpito. Näiden jälkeen jatkuvan ylläpitopalvelun tavoitteena on taata kehys- ja budjettitietojärjestelmän ja verkkosivuston häiriötön toiminta, em. edellyttämät järjestelmän päivitys-, korjaus- ja/tai muutostyöt sekä tarvittava kehittäminen.
Ylläpitopalvelu koostuu mm. sovellusylläpidosta, asiantuntijatuesta, osaamisen hallinnasta ja laadukkaan dokumentaation ylläpidosta. Sovellusylläpito sisältää mm. asiakasyhteistyön, palvelun toimivuuden varmistamisen ja konfiguraationhallinnan sekä järjestelmän kunnossapitotehtävien toteuttamisen ja hallinnan. Ylläpitäjän tulee vastata asiantuntijatuesta ja varmistaa asiantuntijoidensa osaaminen sekä palvelun teknologian että järjestelmän substanssiosaamisen näkökulmasta.
Kehitystyössä voidaan tarpeen mukaan käyttää suomen kielen lisäksi englannin kieltä. Projektityöskentely, ylläpitopalvelu ja asiakaskohtainen dokumentaatio on tarkoitus toteuttaa suomen kielellä.
Hankinnasta kiinnostuneita toimittajia pyydetään ilmoittautumaan viimeistään 13.8.2021 täyttämällä yhteystiedot oheiselle lomakkeelle: https://bit.ly/3pXEJsv
Tällä ilmoituksella ei pyydetä tarjouksia. Tietopyyntöön vastaaminen tai vastaamatta jättäminen ei estä mahdolliseen tarjouskilpailuun osallistumista.